***Szent László Völgye Többcélú Kistérségi Társulás***



*2462 Martonvásár, Budai út 13.*

*Telefon: +36 30/467-3723*

*e-mail: kisterseg@szlv.hu*

**3. Előterjesztés**

**Készült:**

**Szent László Völgye Többcélú Kistérségi Társulás Tanácsának 2015. november 19. napján tartandó ülésére**

**Tárgy:**

**Javaslat A Szent László Völgye Többcélú Kistérségi Társulás társulási megállapodásának, és a Szent László Völgye Segítő Szolgálat alapító okiratának módosítására a családsegítő és gyermekvédelmi rendszer 2016. január 1. napján életbe lépő változásaival összefüggésben**

**Előterjesztő:**

**Dr. Szabó Tibor, Elnök**

**Készítette (az előkészítésben részt vett):**

**Molnár Lívia, kistérségi referens**

**Tárgyalja:**

**Társulási Tanács**

**Tisztelt Társulási Tanács!**

A szociális igazgatásról és a szociális ellátásokról szóló 1993. évi III. törvény, valamint a gyermekek védelméről és a gyámügyi igazgatásról szóló 1997. évi XXXI. törvény módosításait tartalmazó, az egyes szociális és gyermekvédelmi tárgyú törvények módosításáról szóló 2015. évi CXXXXIII. törvény rendelkezéseinek megfelelően a Szent László Völgye Többcélú Kistérségi Társulás tagönkormányzatai **2015. október 31-éig felülvizsgálták** a családsegítés illetve gyermekjóléti szolgáltatási feladatok ellátásának módját, az ezen feladatok biztosítására kötött ellátási szerződéseket.

Az **önkormányzatoknak 2015. november 30. napjáig dönteniük kellett arról, hogy hogyan biztosítják a feladatellátást az új rendelkezéseknek megfelelően 2016. január 1. napjától**.

A martonvásári járás településein a szociális és gyermekjóléti szolgáltatások biztosítása jelenleg **társulás útján történik, amelyet a jogszabály 2016. január 1-jétől is lehetővé tesz. A** **tagönkormányzatok képviselő-testületei** Ercsi Város kivételével **arról határoztak**, hogy a jövőben is társulásos formában, **a Szent László Völgye Segítő Szolgálat keretein belül kívánják megoldani** az integrált család- és gyermekjóléti szolgálat, valamint - jogszabályi kötelem alapján járási szinten, melybe Ercsi Város is beletartozik - a család- és gyermekjóléti központ biztosítását.

Fentiek alapján elkészült a Szent László Völgye Többcélú Kistérségi Társulás társulási megállapodásának, valamint a Szent László Völgye Segítő Szolgálat alapító okiratának módosítása.

**Kérem a Tisztelt Társulási Tanácsot, döntsön az alapító okirat és a társulási megállapodás elfogadása tárgyában.**

|  |
| --- |
| **A. Határozati javaslat** |

**Szent László Völgye Többcélú Kistérségi**

**Társulás Tanácsának**

**…/2015. (….) határozata**

**a Szent László Völgye Többcélú Kistérségi Társulás**

**társulási megállapodásának módosításáról**

**I.**

**A Szent László Völgye Többcélú Kistérségi Társulás Tanácsa a Szent László Völgye Többcélú Kistérségi Társulás Társulási megállapodását az alábbiak szerint módosítja:**

1. **A Megállapodás II. fejezet 3.3. pontja kiegészül az alábbiak szerint:**

„települési szinten család- és gyermekjóléti szolgálat keretében”

1. **A Megállapodás II. fejezet 5. pontja kiegészül az alábbiak szerint:**

„települési szinten család- és gyermekjóléti szolgálat keretében*”*

1. **A Megállapodás II. fejezet 5. pontja kiegészül az alábbiak szerint:**

„5/A. Család- és gyermekjóléti központ által nyújtott szolgáltatás: **Martonvásár Város Önkormányzata,** mint járásszékhely település, a Martonvásári járás közigazgatási területére kiterjedően.”

1. **A Megállapodás VI. fejezet 1. pontja kiegészül az alábbiak szerint:**

*„*1.5. Az Intézmény integráltan biztosítja települési szinten a család- és gyermekjóléti szolgálat, valamint járási szinten család- és gyermekjóléti központ működését.”

**II.**

**A Társulás Tanácsa a határozat I. pontjában foglalt módosításokkal a társulási megállapodást a határozat 1. melléklete szerint egységes szerkezetbe foglalja.**

**III.**

**A Társulás Tanácsa felkéri a tagönkormányzatokat, hogy 2015. november 24. napjáig döntsenek a Társulási megállapodás I. pont szerinti módosításának elfogadása tárgyában.**

**A határozat végrehajtásáért felelős: Elnök**

**A határozat végrehajtásának határideje: folyamatos**

|  |
| --- |
| **B. Határozati javaslat:** |

**A Szent László Völgye Többcélú Kistérségi**

**Társulás Tanácsának**

**…/2015. (...) határozata**

**a Szent László Völgye Segítő Szolgálat**

**alapító okiratának módosításáról**

**I.**

**A Szent László Völgye Többcélú Kistérségi Társulás Tanácsa a Szent László Völgye Segítő Szolgálat alapító okiratát az alábbiak szerint módosítja:**

**1. Az alapító okirat 4.1. pontja helyébe a következő rendelkezés lép:**

„4.1. A költségvetési szerv közfeladata: a szociális igazgatásról és szociális ellátásokról szóló 1993. évi III. törvény (továbbiakban: Szt.) 57. § a), c), d), e), h) és j) pontjai és az 59. § (1) bekezdése szerinti szociális alapszolgáltatások, az Szt. 64. § (4) bekezdése szerinti családsegítési szolgáltatások, és a gyermekek védelméről és a gyámügyi igazgatásról szóló 1997. évi XXXI. törvény (Gyvt.) 39-40. §-ai szerinti gyermekjóléti szolgáltatás nyújtása, a Gyvt. 41. § (3) bekezdés b) pontja szerinti családi napközi biztosítása; az Szt. 64. § (6) bekezdése szerinti család- és gyermekjóléti szolgálat, valamint a Gyvt. 40/A. § szerinti család- és gyermekjóléti központ működtetése„

**2. Az alapító okirat 4.3. a) pontja helyébe a következő rendelkezés lép:**

„4.3. a) Az integrált szociális és gyermekjóléti intézmény család- és gyermekjóléti szolgálatot, valamint család- és gyermekjóléti központot működtet, alaptevékenységén belül támogató szolgáltatást nyújt fogyatékos személyek részére, biztosítja az idősek, demens betegek nappali ellátását, gyermekek napközbeni ellátását, ezen kívül családsegítő és gyermekjóléti alapszolgáltatásokat és falugondnoki, tanyagondnoki szolgáltatásokat nyújt, valamint házi segítségnyújtást biztosít ellátottjai számára.”

**3. Az alapító okirat 4.5. pontja helyébe a következő rendelkezés lép:**

„4.5. A költségvetési szerv illetékessége, működési területe:

**a) Szociális alapellátás és gyermekjóléti szolgáltatás feladatkörben települési szinten:**

* Család és gyermekjóléti szolgálat által nyújtott szolgáltatások- **Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község, Vál Község Önkormányzata;**
* Házi segítségnyújtás - **Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község, Vál Község Önkormányzata;**
* Támogató szolgáltatás - **Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község Önkormányzata;**
* Idősek nappali ellátása - **Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község Önkormányzata;**
* Falugondnoki, tanyagondnoki szolgáltatás - **Baracska Község Önkormányzata;**
* Családi napközi ellátás - **Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község Önkormányzata;**
* Szociális étkeztetés - **Martonvásár Város Önkormányzata**

közigazgatási területére kiterjedően, integrált szociális és gyermekjóléti intézmény fenntartása útján.

**b) Család- és gyermekjóléti központ által nyújtott szolgáltatások:**

**Martonvásár Város Önkormányzata,** mint járásszékhely település, a járás közigazgatási területére kiterjedően.”

**4. Az alapító okirat 5.3. pontja törlésre kerül.**

**II.**

**Az alapító okiratot az I. pont szerinti módosításokkal egységes szerkezetben a határozat 1. melléklete szerint 2016. január 1-jei hatállyal a Társulási Tanács elfogadja.**

**III.**

**A Társulási Tanács felkéri az Elnököt, hogy a Társulási Tanács döntését követő 8 napon belül a hozott határozatot, a módosító okiratokat és a – módosításokkal egységes szerkezetbe foglalt – alapító okiratokat a Magyar Államkincstár számára küldje meg törzskönyvi bejegyzés céljából.**

**A határozat végrehajtásáért felelős: Elnök**

**A határozat végrehajtásának határideje: I. pont – azonnal**

**II. pont – 2016. január 1.**

**III. – 8 nap**

**……/2015. (…) SZLV TKT A. határozat 1. melléklete:**

SZENT LÁSZLÓ VÖLGYE TÖBBCÉLÚ KISTÉRSÉGI TÁRSULÁS

TÁRSULÁSI MEGÁLLAPODÁSA

(*módosításokkal egységes szerkezetben*)

Társulási Megállapodás hatálybalépésének időpontja: 2015. …

Kelt: Martonvásár, 2015. …

A társulásban résztvevő önkormányzatok – a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87.§-a alapján – abból a célból, hogy a Szent László Völgye Többcélú Kistérségi Társuláshoz (a továbbiakban: Társulás) tartozó települések lakossága a helyi közszolgáltatásokat minél magasabb színvonalon vehesse igénybe, társulás keretében történő együttműködéssel, forrásaik célszerű és optimális felhasználásával biztosítják a közfeladatok minél magasabb szintű ellátását, s ennek érdekében 2013. június 30-i kezdő hatállyal az alábbi társulási megállapodást (a továbbiakban: Megállapodás) kötik, illetve hagyják jóvá:

**I. ÁLTALÁNOS RENDELKEZÉSEK**

1. **A Társulás neve:** Szent László Völgye Többcélú Kistérségi Társulás
2. **A Társulás székhely önkormányzata:** Martonvásár Város Önkormányzata

**A Társulás székhelye:** 2462 Martonvásár, Budai út 13.

1. **A Társulás társszékhelye:** 2451 Ercsi, Fő u. 20**.**

**4. A Társulás tagjainak neve, székhelye:**

**4.1 Baracska Község Önkormányzata**

Székhelye: 2471 Baracska, Kossuth u. 29. sz.

**4.2. Ercsi Város Önkormányzata**

Székhelye: 2451 Ercsi, Fő utca 20. sz.

**4.3. Gyúró Község Önkormányzata**

Székhelye: 2464 Gyúró, Rákóczi u. 49. sz.

**4.4. Kajászó Község Önkormányzata**

Székhelye: 2472 Kajászó, Rákóczi u. 71. sz.

**4.5. Martonvásár Város Önkormányzata**

Székhelye: 2462 Martonvásár, Budai út 13. sz.

**4.6. Ráckeresztúr Község Önkormányzata**

Székhelye: 2465 Ráckeresztúr, Hősök tere 20. sz.

**4.7. Tordas Község Önkormányzata**

Székhelye: 2463 Tordas, Szabadság u. 87. sz.

**4.8.** **Vál Község Önkormányzata**

Székhelye: 2473 Vál, Vajda J. u. 2.

**4.9.** A Társuláshoz tartozó települések lakosságszámát a Megállapodás 1. függeléke, a Társulás tagjait képviselőket a Megállapodás 2. függeléke tartalmazza.

**5.** **A Társulás működési területe**: a 4. pontban szereplő települési önkormányzatok közigazgatási területe.

**6.** **A Társulás bélyegzője:** Szent László Völgye Többcélú Kistérségi Társulás felirattal ellátott körbélyegző, középen Magyarország címerével.

**7.** **A Társulás képviselete:** a képviseletet a Társulás elnöke, akadályoztatása esetén az alelnöke, mindkettőjük akadályoztatása esetén a korelnök látja el.

**8.** **A Társulás jogállása:** A Társulás önálló jogi személy.

**8.1.** Gazdálkodására a költségvetési szervek működésére vonatkozó szabályokat kell alkalmazni.

**8.2.** A Társulás önálló bankszámlával – fizetési számlával – rendelkezik.

**8.3.** A Társulás, és az általa fenntartott helyi önkormányzati költségvetési szervek (a továbbiakban: Intézmény(ek)) költségvetését a Társulási Tanács önállóan, költségvetési határozatban állapítja meg. A társult önkormányzatok (a továbbiakban: Önkormányzatok) a Társulás fenntartásához évenként szükséges hozzájárulás összegét a IX/1. pontban rögzítettek szerint és esedékességgel utalják át.

**8.4.** A Társulási Tanács munkaszervezeti feladatait a székhely szerinti polgármesteri hivatal, a Martonvásári Polgármesteri Hivatal (a továbbiakban: Hivatal) látja el.

**8.5.** A Társulási Tanács a munkaszervezeti feladatokat ellátó Hivatal útján gondoskodik a Társulás költségvetésének végrehajtásával kapcsolatos feladatokról, melynek keretében ellátja – külön munkamegosztási megállapodás alapján – az Intézmény(ek) pénzügyi-gazdálkodási feladatait is.

**8.6.** A Társulás csak olyan vállalkozásban vehet részt, amelyben felelőssége nem haladja meg vagyoni hozzájárulásának mértékét.

**9.** A Társulás az Mötv. 88. § - 95. §-aiban foglalt szabályok szerint működik.

**II. A TÁRSULÁS ÁLTAL ELLÁTOTT FELADAT- ÉS HATÁSKÖRÖK**

**1.** Az Önkormányzatok az alábbi 2-7. pontban nevesített önkormányzati feladatok közös megvalósításában állapodnak meg, s ezen feladat és hatásköreik gyakorlását átruházzák a Társulásra.

**2.** **Az egészségügyi alapellátás körében** a háziorvosi, házi gyermekorvosi ügyeleti ellátás, mint „Központi Háziorvosi Ügyelet” az Önkormányzatok közigazgatási területére kiterjedően:

**2.1.** Az ügyelet székhelye és ellátási helye: 2451 Ercsi, Esze Tamás utca 14.

Az ügyelet további ellátási helye: Martonvásári kistérség központjától legfeljebb 15 km-es távolságban biztosított ellátás (a sürgős, szükség esetén felmerülő gyermekellátás biztosításával)

**2.2.**  Ügyeleti idő (a székhelyen és ellátási helyeken):

* munkanapokon 16 órától másnap reggel 8 óráig;
* hétvégén pénteken 16 órától hétfő reggel 8 óráig;
* munkaszüneti és ünnepnapokon 24 órás.

**2.3.** A Társulás tagjai megállapodnak abban, hogy a Központi Háziorvosi Ügyelet ellátására a közbeszerzésekről szóló mindenkor hatályos jogszabályok rendelkezéseiben foglaltak figyelembe vételével történő egészségügyi vállalkozási, avagy ellátási szerződés útján történő megvalósítására vonatkozó döntés meghozatalára a Társulási Tanácsot hatalmazzák fel.

**2.4.** Az egészségügyi alapellátás körében a Központi Háziorvosi Ügyelet ellátásának 2.3. pont szerinti egészségügyi vállalkozási, avagy ellátási szerződés útján történő megvalósítását igénybe vevő tagok a Társulás tagjai közül:

* Baracska Község Önkormányzata,
* Ercsi Város Önkormányzata,
* Gyúró Község Önkormányzata,
* Kajászó Község Önkormányzata,
* Martonvásár Város Önkormányzata,
* Ráckeresztúr Község Önkormányzata,
* Tordas Község Önkormányzata

**„3. Szociális alapellátás feladatkörben:**

**3.1**. Családsegítés ***- Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község, Vál Község Önkormányzata*** települési szinten család- és gyermekjóléti szolgálat keretében***;***

**3.2**. Házi segítségnyújtás ***- Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község, Vál Község Önkormányzata;***

**3.3**.[[1]](#footnote-2)

**3.4**. Támogató szolgáltatás ***- Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község Önkormányzata;***

**3.5.** Idősek nappali ellátása ***- Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község Önkormányzata;***

**3.6.** Falugondnoki, tanyagondnoki szolgáltatás ***- Baracska Község Önkormányzata;***

**3.7.** Családi napközi ellátás ***- Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község Önkormányzata***

**3*.*8.**Szociális étkeztetés ***- Martonvásár Város Önkormányzata***

***közigazgatási területére kiterjedően, Intézmény fenntartása útján.***

**4.[[2]](#footnote-3)**

**5.** **Gyermekjóléti szolgáltatás**: ezt az önkormányzati feladatot a Társulás ***Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község, Vál Község Önkormányzata*** közigazgatási területére kiterjedően Intézmény fenntartása útján látja el, települési szinten család- és gyermekjóléti szolgálat keretében.

**5/A.** **Család- és gyermekjóléti központ által nyújtott szolgáltatás:** **Martonvásár Város Önkormányzata,** mint járásszékhely település, a Martonvásári járás közigazgatási területére kiterjedően***.***

**6. A köznevelési feladatok körében a Társulás keretében történik:**

Óvodai nevelés a Társulás által fenntartott Intézmény útján:

* Baracska Község Önkormányzata,
* Gyúró Község Önkormányzata,
* Tordas Község Önkormányzata

közigazgatási területére kiterjedően.

**7. Belső ellenőrzési feladatok**: a Társulás a Társulásra, az Önkormányzatokra és az általuk fenntartott költségvetési szervekre kiterjedően a Társulási Tanács döntésétől függően:

* belső ellenőr(ök) foglalkoztatásával,
* vagy polgári jogi szerződéssel, külső erőforrás bevonása útján

látja el.

7.1. A társulás belső ellenőre a belső ellenőrzés keretében ellenőrzést végez:

* a társulásnál, illetve az irányítása alá tartozó bármely költségvetési szervnél,
* az alábbi társult önkormányzatoknál és az irányításuk alá tartozó bármely költségvetési szervnél:
* Baracska Község Önkormányzata,
* Gyúró Község Önkormányzata,
* Kajászó Község Önkormányzata
* Martonvásár Város Önkormányzata,
* Ráckeresztúr Község Önkormányzata,
* Tordas Község Önkormányzata,
* Vál Község Önkormányzata.
* a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,
* az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél, és
* az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál.

7.2. A belső ellenőr által teljesítendő szolgáltatásokat a társulás adott évi belső ellenőrzési terve tartalmazza, mely tartalmazza a képviselő-testületek által előzetesen jóváhagyott egyes önkormányzatokra vonatkozó éves belső ellenőrzési tervet, továbbá a társulásnál, illetve az irányítása alá tartozó költségvetési szerveknél végzendő belső ellenőrzési feladatokat is. Az önkormányzati szintű éves ellenőrzési tervet a belső ellenőr állítja össze előzetes kockázatelemzés és a vezetőkkel való egyeztetést követően.

7.3. Az elkészült ellenőrzési jelentéseket az ellenőrzött szervezeteknek, és az önkormányzatnak kell megküldeni egyeztetés, észrevételezés céljából. A leegyeztetett, elfogadott ellenőrzési jelentéseket 1 példányban a társulás székhely önkormányzata jegyzőjének, 1 példányban az ellenőrzöttnek kell megküldeni. Az éves ellenőrzési jelentést önkormányzatonként, illetve társulásra külön- külön köteles elkészíteni a belső ellenőr, melyet tárgyévet követő év február 15-ig megküld valamennyi jegyző részére, hogy azt a polgármester a zárszámadással együtt a képviselő-testület elé terjeszthesse.

7.4. A belső ellenőrzési feladatellátás forrása: központi támogatás, feladatellátási pénzügyi hozzájárulás. A belső ellenőrzési feladatok központi, külső forrásokból nem fedezett működési, fenntartási kiadásait az Önkormányzatok pénzügyi hozzájárulás címén lakosságszám arányosan közösen biztosítják.

**8.** **Településfejlesztés – területfejlesztés** körében a Társulás alábbi tagjai az őket együttesen érintő fejlesztések, beruházások tárgyát érintő együttműködésben állapodnak meg:

* Baracska Község Önkormányzata,
* Ercsi Város Önkormányzata,
* Gyúró Község Önkormányzata,
* Kajászó Község Önkormányzata,
* Martonvásár Város Önkormányzata,
* Ráckeresztúr Község Önkormányzata,
* Tordas Község Önkormányzata,
* Vál Község Önkormányzata.

**9.[[3]](#footnote-4) Hozzájárulás köznevelési intézmény működtetéséhez:**

9.1. A Fejér Megyei Pedagógia Szakszolgálat Martonvásári Tagintézményének fenntartója, a Martonvásári Járásra kiterjedő ellátási körzettel, a Klebelsberg Intézményfenntartó Központ. Az Intézmény elhelyezésére szolgáló ingatlan tulajdonosa és az Intézmény a nemzeti köznevelésről szóló 2011. évi CXC. törvény (a továbbiakban: Nkt.) 74. § (4) bekezdés szerinti működtetője Martonvásár Város Önkormányzata.

9.2. A Társulás hozzájárul a 9.1. alpont szerinti Intézmény - Martonvásár Város Önkormányzata által vállalt, Nkt. 74. § (4) bekezdése szerinti - működtetési költségeihez.

9.3. A hozzájárulás megfizetésével érintett tagönkormányzatok:

* Baracska Község Önkormányzata,
* Ercsi Város Önkormányzata,
* Gyúró Község Önkormányzata,
* Kajászó Község Önkormányzata,
* Martonvásár Város Önkormányzata,
* Ráckeresztúr Község Önkormányzata,
* Tordas Község Önkormányzata,
* Vál Község Önkormányzata.

**III. A TÁRSULÁS DÖNTÉSHOZÓ SZERVE ÉS A TAGJAIT MEGILLETŐ SZAVAZATARÁNYOK**

**1.** A Társulás legfőbb döntéshozó szerve: a Társulási Tanács.

**2.** Az Önkormányzatok képviselő-testületei megállapodnak abban, hogy a képviselő-testületek a Társulási Tanácsba az önkormányzatok mindenkori polgármesterét delegálják.

A polgármester akadályoztatása esetére, annak időtartamára a delegált személy – külön meghatalmazás nélkül – az őt helyettesítő alpolgármester, vagy az adott település képviselő-testületének – külön meghatalmazással rendelkező – tagja.

A helyettesként eljáró alpolgármester vagy képviselő-testületi tag jogai és kötelességei azonosak a polgármester jogaival és kötelességeivel. A Tanács ülésén a szavazati jog gyakorlásához a résztvevő helyettesnek eseti meghatalmazással kell rendelkeznie.

**3.** A Társulási Tanács minden tagját egy szavazat illeti meg.

**4.** A Társulási Tanács, mint testület látja el mindazokat a feladatokat, gyakorolja mindazokat a hatásköröket, amelyeket az Mötv., az Intézmény(ek) alapítói, fenntartói, irányító szervi jogkörének gyakorlására vonatkozó mindenkor hatályos jogszabályi rendelkezések, illetve jelen Társulási Megállapodás meghatároz.

**IV. A TÁRSULÁSI TANÁCS ÜLÉSEI, DÖNTÉSHOZATALA**

**1.** A Társulási Tanács üléseit a Társulás székhelyén tartja.

* 1. . A Társulási Tanács napirendjétől függően más helyen kihelyezett üléseket is tarthat.
  2. A Társulási Tanács ülésén a társuló önkormányzatok jegyzői tanácskozási joggal részt vehetnek.

**2.** A Társulási Tanács alakuló ülését a székhely település önkormányzatának polgármestere hívja össze.

**3.** A Társulási Tanács az alakuló ülésén mondja ki megalakulását.

A Társulási Tanács az alakuló ülésén megválasztja a Társulási Tanács elnökét, az alakuló, avagy az azt követő első ülésen elfogadja:

* a Társulás Szervezeti és Működési Szabályzatát,
* megválasztja az alelnököt,
* megválasztja a bizottságok tagjait.

**4.** A Társulási Tanács üléseit szükség szerint, de évente legalább hatszor, a Társulási Tanács által meghatározott időpontban tartja.

**5.** A Tanács ülését össze kell hívni a Társulási Tanács tagjai egynegyedének, a Társulás bizottságának, továbbá a Fejér Megyei Kormányhivatal vezetőjének az ülés összehívásának indokát tartalmazó indítványára, annak kézhezvételét követő 15 napon belül, az ülés indokának, időpontjának, helyszínének és napirendjének meghatározásával.

**6.** Az ülést a Tanács elnöke, akadályoztatása esetén az alelnök, mindkét tisztségviselő együttes akadályoztatása esetén a korelnök hívja össze és vezeti.

**7.** A Társulási Tanács ülésének előkészítésére, az előterjesztések tartalmi és formai követelményeire vonatkozó szabályokat a Társulás Szervezeti és Működési Szabályzata tartalmazza.

**8.** A Társulási Tanács ülése nyilvános.

**9.** A Társulási Tanács:

**9.1.** zárt ülést tart összeférhetetlenségi, méltatlansági, kitüntetési ügy tárgyalásakor, fegyelmi büntetés kiszabása, valamint vagyonnyilatkozattal kapcsolatos eljárás esetén;

**9.2.** zárt ülést tart az érintett kérésére választás, kinevezés, felmentés, vezetői kinevezés/megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor;

**9.3.** zárt ülést rendelhet el a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás a Társulás vagy más érintett üzleti érdekét sértené.

**10**. A zárt ülésen a Társulási Tanács tagjai, a munkaszervezeti feladatokat ellátó polgármesteri hivatalt vezető jegyző, továbbá az Mötv. 46. § (3) bekezdésében meghatározott más személyek vehetnek részt.

**11.** A Társulási Tanács akkor határozatképes, ha az ülésen a Társulási Tanács tagjainak több mint fele jelen van és a jelen lévő tagok által képviselt települések lakosságszáma meghaladja a Társulást alkotó települések lakosságszámának egyharmadát. A határozatképességet folyamatosan figyelemmel kell kísérni.

**12.** A Társulási Tanács döntései meghozatalához, a javaslat elfogadásához – a 13. pontban foglaltak kivételével – legalább annyi tag „igen” szavazata szükséges, amely meghaladja a jelen lévő tagok szavazatainak felét, és az általuk képviselt települések lakosságszámának egyharmadát, melynek hiányában a Társulási Tanács a javaslatot elutasította.

**13**. A minősített többséget igénylő javaslat elfogadásához legalább annyi tag „igen” szavazata szükséges, amely meghaladja a társulásban részt vevő tagok szavazatának felét és az általuk képviselt települések lakosságszámának a felét. Ennek hiányában a Társulási Tanács a javaslatot elutasította.

**14.** Minősített többség szükséges:

**14.1.** a 9.3. pont szerinti zárt ülés elrendeléséhez;

**14.2.** a Társulás hatáskörébe utalt választás, kinevezés, felmentés, vezetői kinevezés/megbízás adása, illetőleg visszavonása, fegyelmi eljárás megindítása, fegyelmi büntetés kiszabása ügyében hozott döntésekhez;

**14.3.** a Társulás Szervezeti és Működési Szabályzata elfogadásához, továbbá az Szervezeti és Működési Szabályzatban meghatározott további ügyekben;

**14.4.** a Társuláshoz való csatlakozás kérdésében.

**15.** A Társulási Tanács döntését az ülésen határozat formájában nyílt szavazással hozza meg.

**15.1**. A Társulási Tanács név szerinti szavazást tart:

* a Társulási Tanács tagjai legalább egynegyedének indítványára,
* továbbá a Szervezeti és Működési Szabályzatban meghatározott ügyekben.

Ugyanazon ügyben, egy alkalommal lehet név szerinti szavazást javasolni és tartani. Nincs helye név szerinti szavazásnak:

* bizottság létszáma és összetétele,
* ügyrendi javaslat

kérdéseiben.

**15.2**. A Társulási Tanács titkos szavazást tarthat a IV/9. pontban meghatározott ügyekben.

**15.3.** A nyílt szavazás, a név szerinti és a titkos szavazás módjának meghatározásáról a Szervezeti és Működési Szabályzat rendelkezik.

**15.4.** A Társulási Tanács ülésének vezetője állapítja meg a szavazás eredményét. Amennyiben a szavazás eredménye tekintetében kétség merül fel, úgy a Társulási Tanács bármely tagja kérésére a szavazást egy alkalommal meg lehet ismételni.

**16.** A Társulási Tanács kizárólagos hatáskörébe tartozik:

**16.1.** A Társulás elnöke és alelnöke megválasztása, tiszteletdíja megállapítása.

**16.2.** A Társulás szervei tagjainak megválasztása.

**16.3.** A Társulási Megállapodás módosításának kezdeményezése.

**16.4.** Az éves költségvetés, valamint a zárszámadás elfogadása, módosítása, ennek keretében a tagi hozzájárulás évenkénti összegének megállapítása, a Társulás tagjával szembeni inkasszó benyújtásáról szóló döntés.

**16.5.** A Társulás elnöke beszámolójának megtárgyalása, továbbá a Társulás tevékenységéről szóló éves beszámoló megtárgyalása és elfogadása.

**16.6.** A közös fejlesztésekről, beruházásokról való döntés, az intézményi fejlesztésekről, felújításokról történő döntés.

**16.7.** A közös feladatellátást szolgáló megállapodások megkötése, intézmény irányító szervi jogának átadás-átvételéről döntés.

**16.8.** A Társulás vagyonáról való rendelkezés.

**16.9.** A Társulás Szervezeti és Működési Szabályzatának, éves munkatervének elfogadása, módosítása.

**16.10.** A Társulás más társulással való együttműködésének, avagy annak megszüntetésének elhatározása, együttműködési megállapodás megkötése.

**16.11.** Pályázatok benyújtásáról való döntés.

**16.12.** Hitelfelvételről, szabad pénzeszközök felhasználásáról szóló döntés.

**16.13.** A Társulásból kilépő taggal való pénzügyi elszámolás rendezése.

**16.14.** A Társuláshoz, önkormányzati közös feladatellátáshoz történő csatlakozás elfogadása.

**16.15.** A tag kizárásáról szóló döntés.

**16.16.** Társulási Tanács által fenntartott Intézmények magasabb vezetői jutalmának megállapítása.

**16.17.** A Társulás által fenntartott Intézmény(ek), gazdálkodó szervezet tekintetében – a pénzügyi és az ágazati jogszabályokban meghatározott – alapítói, irányító szervi jogkörben hozandó döntés.

**16.18.** A közös feladatellátást szolgáló ellátási szerződés, egyéb polgári jogi szerződés megkötése, munkamegosztási megállapodás(ok) jóváhagyása.

**17.** A Társulási Tanács üléséről jegyzőkönyvet kell készíteni, melyet a Társulási Tanács elnöke a munkaszervezeti feladatokat ellátó Hivatalt vezető jegyző és a tagok sorából választott egy jegyzőkönyv-hitelesítő ír alá. A jegyzőkönyv elkészítéséről és a felterjesztéséről a Hivatalt vezető jegyző gondoskodik.

**17.1.** A jegyzőkönyv tartalmára vonatkozóan az Mötv. 52. § (1) bekezdésében foglaltak az irányadóak.

**17.2.** A zárt ülésről külön jegyzőkönyvet kell készíteni.

**17.3.** A Társulási Tanács üléséről készült jegyzőkönyv(ek)et az ülést követő 15 napon belül meg kell küldeni a Fejér Megyei Kormányhivatalnak.

**18.** Az önkormányzatok képviselő-testületei a Társulást az Mötv. 41. § (4) bekezdése alapján átruházott hatáskör gyakorlása körében az alábbi döntési jogkörök gyakorlására jogosítják fel az Önkormányzatok által alapított és a Társulás részére fenntartói jogkörbe átadott, továbbá a Társulás által alapított Intézmény(ek) tekintetében:

**18.1.** Intézményvezető, gazdálkodó szervezet vezetőjének megbízása, annak visszavonása, összeférhetetlenség megállapítása.

**18.2.** Az intézmény irányító szervi jogkörök gyakorlása az önkormányzati feladatellátásra vonatkozó jogszabályi rendelkezések által megállapított körben.

**18.3**. A szociális igazgatásról és szociális ellátásokról szóló 1993. évi III. törvény (a továbbiakban: Sztv.), és a gyermekek védelméről és a gyámügyi igazgatásról szóló  
1997. évi XXXI. törvény (a továbbiakban: Gyvt.) mindenkori hatályos rendelkezéseiben foglalt, a fenntartói, irányítói jogkörbe tartozó ügyekben való döntés.

**19.** A Társulás keretében az általa fenntartott Intézmény tevékenységi körébe tartozó szociális alapellátások intézményi térítési díjainak, továbbá a gyermekvédelmi személyes gondoskodást nyújtó ellátások, azok igénybevétele és a fizetendő térítési díjaknak önkormányzati rendeletben történő szabályozására, s annak mindenkori jogszabályi rendelkezéseknek megfelelő felülvizsgálatára – a Társulási Tanács javaslatának figyelembe vételével – Martonvásár Város Önkormányzatának Képviselő-testülete jogosult.

**19.1**. A térítési díjak megállapítására, annak módosítására vonatkozó önkormányzati rendelet tervezetet a Hivatal Martonvásár Város Önkormányzata Képviselő-testülete napirendet tárgyaló ülését megelőző 30 nappal korábban az érintett önkormányzatok polgármesterei részére megküldi.

**19.2.** Az Önkormányzatok Képviselő-testületei soron következő ülésükön, de legkésőbb 20 napon belül a rendelet-tervezetben foglaltakról véleményt nyilvánítanak, melyet a Hivatalt vezető jegyző részére írásban megküldenek. Amennyiben az érintett Önkormányzat(ok) Képviselőtestülete(i) ezen határidőn belül a véleményt nem alakítja(ják) ki, úgy a határidő lejártát követően annak hiányában Martonvásár Város Önkormányzatának Képviselő-testülete által az önkormányzati rendelet megalkotható.

**19.3.** Amennyiben az Önkormányzat(ok) Képviselő-testülete(i) a tervezetben foglaltakkal nem ért(enek) egyet, úgy indokolással ellátott álláspontját(jukat) a rendelet megalkotását megelőzően a jegyzőnek a Társulási Tanács ülésén kell ismertetnie.

**19.4.** Amennyiben az egyetértését meg nem adó Önkormányzat Képviselő-testülete indokolásában foglaltak megalapozottak, úgy a Társulási Tanács ülésén egyeztetett újabb javaslat szerinti 19.2. pontban foglalt eljárást ismételten le kell folytatni.

**19.5.** Ha az érintett Önkormányzat Képviselő-testülete indokait nem fogalmazza meg, avagy azt nem ismerteti, illetőleg a benne foglaltak megalapozatlanok, úgy a Társulási Tanács ezen utóbbi tényt megállapító döntését követően az eredeti javaslat szerinti tartalmú önkormányzati rendelet a székhely Önkormányzat Képviselő-testülete által megalkotható.

**20.** A Társulási Tanács működésének további részletes szabályait a Társulás Szervezeti és Működési Szabályzata tartalmazza.

**V. A TÁRSULÁSI TANÁCS TISZTSÉGVISELŐI, A TÁRSULÁSI TANÁCS BIZOTTSÁGAI, A TÁRSULÁS MUNKASZERVEZETE**

**1. A Társulás elnöke:**

* 1. A Társulás elnökét a Társulási Tanács az alakuló ülésén tagjai sorából, az önkormányzati választási ciklus idejére titkos szavazással választja meg.

**1.2.** Az elnök személyére a Tanács bármely tagja javaslatot tehet. A Társulás elnökének megválasztásához minősített többség szükséges.

**1.3.** A Társulási Tanács elnöke képviseli a Társulást, valamint ellátja a Társulás működésével kapcsolatos kiadmányozási, kötelezettségvállalási és utalványozási feladatokat. Távolléte, vagy akadályoztatása esetén a Társulás képviseletét az alelnök, együttes akadályoztatás esetén a korelnök látja el.

**1.4.** Az elnök részletes feladatát és hatáskörét, továbbá tiszteletdíját a Társulás Szervezeti és Működési Szabályzata határozza meg.

**2. A Társulás alelnöke:**

**2.1.** A Társulási Tanács az önkormányzati választási ciklus időtartamára a saját tagjai sorából, titkos szavazással alelnököt választ.

**2.2.** Az alelnök személyére a Tanács elnöke tesz javaslatot. A Társulási Tanács alelnökének megválasztásához minősített többség szükséges.

**3. A Társulás Pénzügyi Bizottsága:**

**3.1.** A Társulási Tanács a Társulás tevékenységének és gazdálkodásának ellenőrzésére háromtagú Pénzügyi Bizottságot hoz létre.

**3.2.** A bizottság elnökét és további egy tagját a Tanács tagjai sorából kell megválasztani.

**3.3.** A Pénzügyi Bizottság feladatai:

**3.3.1.** Véleményezi a Társulás éves költségvetési javaslatát, és a végrehajtásáról szóló féléves, háromnegyed-éves, éves beszámoló tervezeteit.

**3.3.2.** Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás alakulását, értékeli az azt előidéző okokat.

**3.3.3.** Vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályok megtartását, a bizonylati rend és bizonylati fegyelem érvényesítését.

**3.4.** A Pénzügyi Bizottság megállapításait haladéktalanul megküldi a Társulási Tanácsnak.  
Ha a Társulási Tanács a vizsgálati megállapításokkal nem ért egyet, úgy a vizsgálati jegyzőkönyvet az észrevételeivel együtt megküldheti a Társulás gazdálkodásának ellenőrzésére jogosult Állami Számvevőszéknek.

**3**.**5.** A Pénzügyi Bizottság feladatait és részletes működési szabályait a Társulás Szervezeti és Működési Szabályzatában határozza meg. A bizottság működésének szabályaira az Mötv. bizottságokra vonatkozó szabályait kell megfelelően alkalmazni.

**4. Köznevelési Bizottság:**

**4.1.** A Társulási Tanács a köznevelési feladatokkal összefüggő döntései előkészítésére háromtagú KöznevelésiBizottságot hoz létre. A KöznevelésiBizottság elnökét és további egy tagját a Társulási Tanács a tagjai sorából választja meg.

**4.2.** A KöznevelésiBizottság feladatait és részletes működési szabályait a Társulás a Szervezeti és Működési Szabályzatában határozza meg. A bizottság működésének szabályaira az Mötv. bizottságokra vonatkozó szabályait kell megfelelően alkalmazni.

# 5. A Társulás munkaszervezete:

**5.1.** A Társulási Tanács döntéseinek előkészítését, döntései végrehajtásának szervezését a székhely település önkormányzatának polgármesteri hivatala*:* a Martonvásári Polgármesteri Hivatal (a továbbiakban: Hivatal) látja el.

**5.2.** A Polgármesteri Hivatal, mint munkaszervezet feladata különösen:

**5.2.1.** A Társulási Tanács üléseinek, döntéseinek előkészítése, döntéseinek végrehajtása.

**5.2.2.** A Társulás bizottságai üléseinek előkészítése.

**5.2.3.** Adat és információ szolgáltatás az Önkormányzatok részére a Társulási Tanács és intézményei működéséről, feladatellátásáról.

**5.2.4.** A Társulás hatáskörébe tartozó munkaügyi feladatok ellátása.

**5.2.5.** A Társulási Tanács költségvetésének végrehajtásával, a költségvetési gazdálkodással kapcsolatos feladatok ellátása.

**5.2.6.** A költségvetési gazdálkodás körében különösen:

**5.2.6.1.** A Társulás és költségvetési szervei költségvetése tervezésének, a zárszámadás tervezetének előkészítése, pénzügyi-számviteli, gazdálkodási feladatainak ellátása. Információszolgáltatás, a pénzforgalmi jelentések elkészítése.

**5.2.6.2.** A Társulás által benyújtott pályázatokkal kapcsolatos elszámolási feladatok elvégzése a Közreműködő Szervezet, a Magyar Államkincstár, a kedvezményezett önkormányzatok, valamint egyéb szervek felé.

**5.2.6.3.** A Társulás által fenntartott Intézmény(ek) működésével kapcsolatos éves elszámolások (különösen: az állami alap és kiegészítő hozzájárulások, az önkormányzati hozzájárulások, valamint létszám-elszámolások) elkészítése és dokumentált egyeztetése az érintett önkormányzatokkal az éves beszámoló (zárszámadás) elfogadását megelőzően.

**5.2.6.4**. A Társulási Tanács egyedi határozatában foglalt feladatok végrehajtása, illetve pénzforgalmi elszámolásának elkészítése.

**5.3**. A Hivatal – a Társulás működésével kapcsolatos feladatokat ellátó – köztisztviselői felett a munkáltatói jogokat a székhely szerinti jegyző gyakorolja. A jegyző munkáltatói jogkörében kijelöli azon köztisztviselő(ke)t, aki(k) a Társulási Tanács tagjaival a munkaszervezeti feladatok tekintetében kapcsolattartásra jogosult(ak) és köteles(ek), melyről – s annak változásairól – a Tanács tagjait tájékoztatja.

**5.4.** A Társulás munkaszervezeti feladatainak ellátására vonatkozó további szabályokat a Társulás Szervezeti és Működési Szabályzatában kell meghatározni.

**VI. A közös fenntartású intézmények**

**1. Szent László Völgye Segítő Szolgálat**

**1.1.** Az Intézmény feladatai ellátását, alaptevékenységét az Szt. és a Gyvt. alapján végzi.

**1.2.** Az Intézmény szakmailag önálló, amely egyszemélyi felelős vezetéssel látja el feladatait.

**1.3**. Székhelye: 2462 Martonvásár, Szent László út 24.

**1.4.** Az Intézmény ellátottjai számára nyitva álló helyiségeket biztosít a feladatellátásban részt vevő településeken - az intézmény alapító okiratában rögzítettek szerint - családsegítés, gyermekjóléti, valamint tanyagondnoki szolgáltatás tekintetében.

**1.5.** A Társulás az Intézmény keretein belül integráltan biztosítja települési szinten a család- és gyermekjóléti szolgálat, valamint járási szinten család- és gyermekjóléti központ működését.

**2. Szent László Völgye – Bóbita Óvoda:**

**2.1**. Az Intézmény szakmailag önálló, amely egyszemélyi felelős vezetéssel látja el feladatát.

**2.2.** Az Intézmény a feladatai ellátását, alaptevékenységét a mindenkor hatályos köznevelésről szóló jogszabályi rendelkezésekben meghatározottak szerint végzi.

**2.3.** Székhelye: 2471 Baracska, Kossuth u. 32.

Telephelyei: Szent László Völgye - Bóbita Óvoda Mesevár Tagóvodája, 2463 Tordas, Szabadság út 134.

Szent László Völgye - Bóbita Óvoda Gézengúz Tagóvodája, 2464 Gyúró, Thököly u. 31.

Szent László Völgye - Bóbita Óvoda Szent László Regionális Tagóvodája, 2462 Martonvásár, Váci M. u. 2/A

**VII. A TÁRSULÁS VAGYONA**

**1.** A Társulás saját vagyonnal rendelkezik, melyet a Társulás éves költségvetéséről szóló határozat mellékletében kell rögzíteni.

**2.** A Társulás vagyona törzsvagyon vagy üzleti vagyon lehet. A Társulás vagyonát gyarapítja és a vagyon további részét képezi a Társulás döntéseivel szerzett vagy a Társulás tevékenysége révén keletkezett vagyon.

**3.** A Társulás működése során a költségvetése terhére – az Intézmény(ek) finanszírozására rendelkezésre álló előirányzatokból – vásárolt, vagy egyéb jogcímen szerzett vagyon (ingatlan, tárgyi eszköz, egyéb ingóság, stb.) a Társulás tulajdonába kerül.

**3.1.** A Társulás általi közös feladatellátás megszűnése esetén ezen vagyontárgyak megosztása a Társulás által fenntartott Intézmény(ek) működési területéhez tartozó önkormányzatok általi vásárláskor viselt költségek arányában történik, amennyiben a Társulás által benyújtott pályázat útján a működési területhez tartozó *önkormányzatok* biztosították a „saját” erőt.

**3.2.** A 3.1. pont szerinti esetben a telephely, területi iroda, ellátottak számára nyitva álló helyiség fekvése szerint érintett önkormányzat váltja meg – a megszűnés időpontjában fennálló forgalmi értéken – a többi önkormányzatot megillető tulajdoni hányadot.

**3.3.** Amennyiben az Intézmény(ek) székhelye szerinti ingatlanba, avagy telephelyeire pályázatok benyújtása útján történik az ingatlanokat érintően az ingóbeszerzés, úgy az ily módon beszerzett ingóságok tulajdonjoga a „saját erőt” biztosító önkormányzatot illeti meg.

**4.** A Társulás megszűnése esetén a meglévő vagyon és annak szaporulata a Társulás tagjait a 3.1.-3.3. pont szerinti vagyoni hozzájárulásuk – amennyiben az nem állapítható meg, úgy a települések lakosságszáma – arányában illeti meg.

**5.** A vagyon megosztása során az önkormányzatok az alábbi elvek figyelembevételével járnak el:

**5.1.** ahasználatba adott ingatlanokat, s a meglévő ingóságok birtokát vissza kell bocsátani,

**5.2.** a meglévő, tulajdonba adott ingóságokat természetben kell kiadni,

**5.3.** a tulajdonba adott ingatlanok esetében az ingatlan tulajdonjoga az eredeti tulajdonost illeti meg.

**6.** A Társulásból a tag általi kiválás esetén a taggal a 3.-5. pont eljárási rendje szerint el kell számolni azon megkötésekkel, hogy a Társulás tagja a vagyon kiadására csak az esetben tarthat igényt, ha az nem veszélyezteti a Társulás feladatának ellátását. Ebben az esetben a Társulás volt tagját a Társulással kötött szerződés alapján használati díj illeti meg, amennyiben a tartozását a Társulás felé maradéktalanul rendezte. A vagyon kiadását legfeljebb öt évre lehet elhalasztani.

**7.** A Társulás tagjának vagyoni igénye kizárólag a tagsági jogviszonya időtartama alatt a vagyoni hozzájárulásával, avagy pályázati úton elnyert, illetőleg társulási vagyonból keletkezett társulási közös vagyon körére nézve keletkezhet, mely a tagsági jogviszony megszűnése időpontjától érvényesíthető.

**8.** A Társulásból kiváló tag az őt megillető vagyonrész kiadására mindaddig nem tarthat igényt, amíg a vagyon hasznosítására külső harmadik személlyel a tagsági jogviszonya alatt a Társulási Tanács által megkötött szerződési (használati, haszonbérleti, bérleti, stb.) időtartam le nem jár.

**9.** A Társulás vagyona tekintetében a tulajdonosi jogkört a Társulási Tanács gyakorolja.

**VIII. A TÁRSULÁS GAZDÁLKODÁSÁRA VONATKOZÓ ÁLTALÁNOS ÉS SPECIÁLIS SZABÁLYOK**

**1.** A Társulás az államháztartásról szóló 2011. évi CXCV. törvény (továbbiakban: Áht.), a számvitelről szóló 2000. évi C. törvény, s azok végrehajtási jogszabályai szerint gazdálkodik, pénzügy-gazdálkodási feladatait a Hivatal látja el.

**2.** A Társulás költségvetése külön tételként magában foglalja a munkaszervezeti feladatok ellátására vonatkozó költségvetési összeget is.

**3.** A Társulás által fenntartott intézmények működési költsége a feladat-ellátás által nem érintett önkormányzat(ok) terhére költséget nem eredményezhet.

**4.** A munkaszervezeti feladatokat ellátó Hivatal feladatellátásával kapcsolatos költségeket az Önkormányzatok lakosságszám-/feladat arányosan viselik.

**5.** A Társulási Tanács az éves költségvetés megállapítása során összegszerűen határozza meg a közösen ellátott feladatok tagönkormányzati költségvetési hozzájárulási összegeit. A lakosságszám alapján megállapított összegeknél a tárgyévet megelőző év január 1-jei lakosságszáma az irányadó.

**6.** A feladatonkénti tag-önkormányzati költségvetési hozzájárulás meghatározásának tervezésekor:

**6.1.** a költségvetés elkészítése során a kiadások és bevételek meghatározása elkülönítetten, feladatonként történik;

**6.2.** tag-önkormányzati költségvetési hozzájárulás: az adott feladatnál a kiadási előirányzat, egyéb intézményi saját bevétellel, támogatásértékű működési bevétellel és államháztartáson kívülről átvett pénzeszközzel nem fedezett része.

**7.** A tag-önkormányzatonkénti költségvetési hozzájárulás vetítési alapja:

**7.1.[[4]](#footnote-5)** a tagdíj, Központi Háziorvosi Ügyelet, a pedagógiai szakszolgálat tagintézményének elhelyezésére szolgáló ingatlan működési költségeinek fedezése esetében valamint a belső ellenőrzés esetében a teljes lakosságszám;

**7.2.** gyermekjóléti szolgáltatás esetében a 0-17 éves korú ellátotti létszám;

**7.3.** házi segítségnyújtás, családsegítés, közösségi szolgáltatások, támogató szolgáltatás, falugondnoki szolgáltatás esetében a település közigazgatási területén ellátottak után a tárgyévre igényelt állami hozzájárulás feladatmutatója;

**7.4.** óvodai ellátás közös költségei esetében – a feladatellátásban részt vevő önkormányzatok tekintetében – a székhely, illetve tagóvodákba beíratottak csoportszám aránya;

**7.5.** idősek nappali ellátása esetében az állandó lakóhely alapján azonosított igénybevevői ellátási létszám.

**8.** A családi napközi ellátás önellátó szolgáltatásként működik.

**9.** A költségvetés meghatározásával egyidejűleg kerül sor az önkormányzati költségvetési hozzájárulások meghatározására. Az Önkormányzatok az őket terhelő hozzájárulások összegét havi bontásban, havonta előre a Társulás pénzintézeti számlájára átutalással a hónap 5. napjára szóló esedékességgel teljesítik. A költségvetési határozat elfogadását megelőző időszakban az előző évi tagönkormányzati költségvetési hozzájárulás egy tizenkettedét kell utalni minden hónap 5. napjáig.

**9.1.** Amennyiben a költségviselő önkormányzat költségvetési hozzájárulás viselési kötelezettségének nem tesz, avagy annak késedelmesen tesz eleget, s emiatt a Társulási Tanácsnak hitelt kell igénybe vennie, úgy a hitelfelvétel költségeit és annak kamatait a nem, avagy késedelmesen teljesítő önkormányzattal szemben kell kárigényként érvényesíteni, a Társulási Tanács egyedi döntése alapján.

**9.2.** A Társulási Tanács jogosult továbbá a többletköltségeket késedelmesen teljesítő önkormányzattal szemben a késedelem időtartamára az utalandó összeg után a Polgári Törvénykönyvről szóló 1959. évi IV. törvény (továbbiakban: Ptk.) 301/A. § szerinti késedelmi kamat érvényesítésére, a Társulási Tanács egyedi döntése alapján.

**9.3.** Amennyiben a Társulás tartozik fizetési kötelezettséggel az Önkormányzat felé, abban az esetben a 9.1. és 9.2. pontban foglalt értelemszerű alkalmazásával járnak el a kötelezettség teljesítése érdekében.

**10. Az Intézmény(ek) gazdálkodása:**

A Társulás által fenntartott Intézmény(ek)

* önálló adószámmal,
* önálló pénzintézeti számlaszámmal,
* a Társulás éves költségvetése alapján önálló elemi költségvetéssel rendelkeznek, melye(ke)t a Társulási Tanács elnöke hagy jóvá.

**11.** Az Intézmény(ek) vezetői (a továbbiakban: Intézményvezető) a mindenkor hatályos költségvetési szervek gazdálkodására vonatkozó jogszabályok, társulási tanácsi határozatok és belső szabályzatok szerint köteles(ek) eljárni.

**12. Inkasszó:**

A Társulás tagjai megállapodnak abban, hogy a pénzügyi hozzájárulást (önkormányzati működési költségelőleget) legalább három hónapja nem teljesítő, avagy részben teljesítő önkormányzattal szemben – amely a Társulási Tanács elnöke írásbeli felszólítása ellenére nyolc naptári napra vonatkozó fizetési póthatáridőre sem tesz eleget kötelezettségének – a Társulási Tanács döntése alapján azonnali beszedési megbízás (inkasszó) nyújtható be, mely eljárás valamennyi költsége az adós önkormányzatot terheli.

A tag-önkormányzatok kötelezettséget vállalnak arra, hogy felhatalmazó levélben bejelentik a számlavezető pénzintézetüknek a Szent László Völgye Többcélú Kistérségi Társulás megnevezését, pénzforgalmi jelzőszámát, mint azonnali beszedési megbízás benyújtására jogosultat azzal, hogy a tagok a társulási tagsági jogviszonyuk fennállásáig a felhatalmazást nem vonhatják vissza. A felhatalmazás bank által aláírt egy példányát kötelesek a Társulási Tanács elnöke részére átadni. A tag-önkormányzat új számla nyitása esetén, a nyitástól számított tizenöt napon belül köteles felhatalmazó levélben bejelenteni az új számlavezető pénzintézetének a Társulás megnevezését, pénzforgalmi jelzőszámát, mint azonnali beszedési megbízás benyújtására jogosultat azzal, hogy a tag-önkormányzat a társulási tagsági jogviszonya fennállásáig a felhatalmazást nem vonhatja vissza.

13. A Társulás kormányzati funkciók rendje szerinti alaptevékenységeit a Társulási Megállapodás 1. számú melléklete tartalmazza, melynek a Magyar Államkincstár Fejér Megyei Igazgatósága által vezetett törzskönyvi nyilvántartási bejelentéséről – s annak esetleges kormányzati funkciók rendjének változása miatti módosításáról – a Társulási Tanács jogosult, egyben köteles gondoskodni.

A Társulás szakágazati besorolása: 841105 Helyi önkormányzatok, valamint többcélú kistérségi társulások igazgatási tevékenysége.

**IX. A TÁRSULÁS FENNTARTÁSÁVAL, MŰKÖDÉSÉVEL KAPCSOLATOS KÖLTSÉGEK VISELÉSE**

**1.** A tag-önkormányzat a Társulás működése biztosítékául évente a Társulási Tanács által külön határozatban megállapított lakosságszám arányos tagdíjat köteles fizetni.

Ezt minden évben havonta, a Társulás pénzintézeti számlájára történő átutalással kell teljesíteni, melynek elmulasztása esetén követendő eljárás azonos a VIII/11. pontban foglaltakkal.

**2.** A Társulás által fenntartott Intézmény(ek) tekintetében a tag-önkormányzatok költségviselését a VIII. fejezetben foglalt szabályok rögzítik.

**X. A TÁRSULÁS ÁLTAL FENNTARTOTT INTÉZMÉNY(EK) IRÁNYÍTÁSA**

**1.** A Többcélú Kistérségi Társulás részére tagi Önkormányzatok által fenntartói jogkörbe átadott Intézmény(ek) irányító szervi jogkörét a Társulás Társulási Tanácsa jogfolytonosan gyakorolja.

**2.** Amennyiben a Társulás a jövőben tag-önkormányzattól intézmény fenntartói jogosultságát átveszi, úgy a Társulási Tanácsnak erről a tag-önkormányzattal az alábbi tartalmú megállapodást kell megkötnie:

**2.1.** A feladatellátás átadás-átvételére vonatkozó megállapodást.

**2.2.** Az intézmény működése jogfolytonosságának rögzítését.

**2.3**. Arra vonatkozó megállapodást, hogy az intézményi foglalkoztatottak jogviszonya a munkáltatói jogutódlásra tekintettel változatlanul fennáll, továbbá az intézményvezető magasabb vezetői megbízatását a fenntartói jog átadása – annak lejártáig – nem érinti.

**2.4.** Az alapítói jogkört gyakorló önkormányzat a fenntartói jog átadására vonatkozó megállapodással az intézmény részére az elhelyezését szolgáló ingatlanok – továbbá a benne lévő ingóságok, berendezések, felszerelések – térítésmentes használatát továbbra is biztosítja, a Társulást az ingatlanok tekintetében térítésmentes használati jog illeti meg.

**2.5.** A megállapodás határozatlan időtartamát annak felmondási és kiválási korlátozásával.

**2.6**. A többletköltségek viselésére vonatkozó kötelezettségvállalást, a költségek viselésének módját, esedékességét, a Társulási Megállapodás VIII. Fejezetében foglaltak szerint.

**2.7.** A fenntartói jog átadására vonatkozó megállapodás felmondásának szabályait.

**2.8.** Felmondás, kizárás, kiválás esetén a munkáltatói jogutódlással Társulás által foglalkoztatott közalkalmazottak – s a jogviszonyok bármely jogcímen történő megszűnése esetén a munkakörükben foglalkoztatottak – tekintetében a feladatellátásra ismételten köteles önkormányzat jogviszonyuk rendezésére s annak költségei viselésére vonatkozó kötelezettségét.

**3.** Szerződő felek kölcsönösen megállapodnak abban, hogy az egyes szociális alapszolgáltatási és gyermekjóléti alapellátások, avagy egyéb feladatok átadására-átvételére vonatkozó megállapodásnak az alábbiakat kell tartalmaznia:

**3.1.** A feladatellátás átadására vonatkozó megállapodást.

**3.2.** A feladatellátással érintett Önkormányzat közigazgatási területén történő helyszíni biztosításának Önkormányzat általi tárgyi feltételeinek biztosítására vonatkozó megállapodást.

**3.3.** Az Intézmény működése során keletkező többletköltségek működési költségelőleg, valamint zárszámadást követően az önkormányzatot terhelő működési költség-hozzájárulás és működési költségelőleg különbözete viselésére vonatkozó jelen Megállapodás VIII. Fejezetében szabályozott kötelezettségét, módját és esedékességét.

**3.4.** A Megállapodás határozatlan időtartamát, annak felmondási és kiválási korlátozásával.

**3.5.** A Megállapodás felmondására, a Társulásból történő kiválásra vonatkozó szabályokat.

**3.6.** Felmondás, kizárás, kiválás esetén - amennyiben a feladatot önálló státuszú közalkalmazott látta el, úgy - a közalkalmazott továbbfoglalkoztatására vonatkozó kötelezettségvállalást.

**4.** Az Intézmény(ek) az Sztv. és a Gyvt., továbbá az Mötv. 90. §-ában szabályozott fenntartói, irányítói jogkörét a Társulási Tanács látja el.

**5.** A Társulási Tanács irányító szervi jogkörében jogosult az Intézmény(ek) alapító okiratának módosítására azzal, hogy az Intézmény(ek) székhelyének, tevékenységeinek módosítása esetén az érintett önkormányzat képviselő-testülete előzetes véleményét be kell szerezni.

**6.** A Társulási Tanács irányítói jogkörébe tartozó ügyekben a Tanács döntései előkészítését, s határozatai végrehajtását a Hivatallátja el.

**7.** Az Intézmény(ek) magasabb vezetői megbízatású vezetője(i) tekintetében az „egyéb” munkáltatói jogkör gyakorlója a Társulási Tanács elnöke.

**8.** Az Intézmény(ek) vezetője(i) évente egy alkalommal a Társulási Tanácsnak – az éves költségvetésről szóló előterjesztéshez kapcsolódóan – köteles(ek) beszámolni az Intézmény(ek) szakmai munkájáról.

**9.** Az Intézmény(ek) közalkalmazottai és az ellátottak jogviszonya:

**9.1.** A Társulás keretében közvetlenül fenntartott Intézmény(ek) közalkalmazotti jogviszonyára vonatkozó szabályozás egységes.

**9.2.** A közalkalmazottak személyi juttatásai és az ellátottak juttatásai körében megállapodó felek rögzítik, hogy az Intézmény(ek) valamennyi közalkalmazottját azonos juttatási formák, az egyes szolgáltatásokat igénybe vevőket, ellátottakat pedig azonos szolgáltatási formák illetik meg, melyek alapulvételével, valamint a Társulási Tanács vonatkozó határozata alapján kell a többletköltségeket elszámolni.

**10.** Az önkormányzatok képviselő-testületei felhatalmazzák az irányító szervi jogokat gyakorló Társulási Tanács nevében eljáró Társulási Tanács elnökét, hogy év közben, élet- és vagyonbiztonságot veszélyeztető esemény bekövetkezése vagy annak veszélye esetén, illetve az előre nem látható működést akadályozó állapot megszüntetésére saját hatáskörben a szükséges intézkedéseket megtegye, melyről a Társulási Tanácsot és az érintett tulajdonosi jogkört gyakorló önkormányzatot a soron következő társulási ülésen tájékoztatnia kell.

**XI. TÁRSULÁS KÖZÖS FELADATELLÁTÁSÁHOZ VALÓ CSATLAKOZÁS**

**1.** A Társulás által fenntartott közös Intézmények fenntartásához, valamint a Társulás által biztosított feladatellátáshoz (kivéve a köznevelési feladatellátást) az abban részt venni kívánó tag- vagy nem tag-önkormányzat a Megállapodás VIII. fejezetében foglalt azonos szabályok, és feltételek mellett csatlakozhat, melyre vonatkozó határozatát legalább háromhónappal korábban kell meghoznia és azt a társult Képviselő-testületek részére megküldenie.

A köznevelésifeladatellátáshoz történő csatlakozásra a köznevelésről szóló törvényi rendelkezésekben meghatározott határidők és tilalmi időtartamok vonatkoznak azzal, hogy a döntést ez esetben is hat hónappal korábban meg kell hozni.

**2.** Az önkormányzatok képviselő-testületei általi csatlakozás a hónap első napjára szóló, a köznevelési feladathoz július 1-jei, avagy augusztus 1-jei hatállyal történhet.

**3.** Az önkormányzat(ok) csatlakozása esetén a feladatellátásban való részvételre vonatkozó Megállapodás megkötésére a – a X/4. pontban foglalt tartalommal – a Társulási Tanács jogosult.

**XII*.* A TÁRSULÁSHOZ VALÓ CSATLAKOZÁS**

**1.** A Társuláshoz történő csatlakozás a csatlakozó önkormányzat képviselő-testületének döntése és a Megállapodás módosítása alapján lehetséges:

**1.1.** A társult képviselő-testületek a csatlakozást kizárólag azon helyi önkormányzatok képviselő-testületei részére teszik lehetővé, melyek:

**1.1.1.** elfogadják a Társulás céljait,

**1.1.2.** hatékonyan közreműködnek a közös feladatok költségkímélő megvalósításában,

**1.1.3.** a Társulási Megállapodásban foglaltakat magukra nézve kötelezőnek ismerik el.

**1.2.** A csatlakozni kívánó önkormányzat képviselőtestületének az 1.1. pontban foglaltakra történő nyilatkozatát tartalmazó határozatát a Társulási Tanácshoz kell megküldenie azzal, hogy a Társuláshoz csatlakozni a naptári év január 1. napjával, avagy július 1. napjávallehet, és az erre vonatkozó döntést legalább hat hónappal korábban kell meghozni.

**1.3.** A csatlakozáshoz való hozzájárulás kérdésében a Társulási Tanács javaslata alapján a társult képviselő-testületek minősített többséggel döntenek a Társulási Megállapodás egyidejű módosításának jóváhagyásával.

**XIII. A TÁRSULÁS MŰKÖDÉSÉNEK ELLENŐRZÉSE**

**1.** A Társulás működésének törvényességi felügyeletére az Mötv. szabályai, gazdálkodásának ellenőrzésére az Mötv, az Áht. és végrehajtási jogszabályaiban meghatározott rendelkezések az irányadóak.

**2.** A társult önkormányzatok polgármesterei évente egy alkalommal a képviselő-testületeiknek beszámolnak a Társulás tevékenységéről s létrehozása céljainak megvalósításáról.

**XIV. A TÁRSULÁSI MEGÁLLAPODÁS MÓDOSÍTÁSA**

**1.** A Társulási Megállapodás a társult önkormányzatok képviselő-testületeinek közös megegyezésével, egybehangzó akarat-elhatározással, az általuk meghatározott időponttal módosítható.

A köznevelési feladatellátáshoz kapcsolódó, a köznevelési intézmény átszervezésének szükségességét maga után vonó módosítás időpontja meghatározása tekintetében a köznevelésről szóló törvényben meghatározottak az irányadóak.

**2.** A Társulásból történő kiválás, továbbá a Társulási Tanács irányító szervi hatáskörében az Intézmény(eket) érintő alapító okirat módosítása a Társulási Megállapodás módosítását a vonatkozó mértékben igényli.

**XV. A TÁRSULÁSBÓL TÖRTÉNŐ KIZÁRÁS ÉS KIVÁLÁS**

**1.** A Társulásból bármelyik tag, a képviselő-testület kiválásra (felmondásra, a továbbiakban: kiválásra) vonatkozó határozatával a naptári év utolsó napjával kiválhat. A kiválásra vonatkozó határozatot legalább hat hónappal a kiválást megelőzően kell meghozni, s azt írásban a Társulási Tanáccsal közölni.

**2.** Nem szüntethető meg a tagsági jogviszony kiválással mindaddig az 1. pontban rögzített jogcímen, amíg a tag a Társulással szemben fennálló lejárt tartozását nem rendezi, továbbá ha a Társulás a kiválni kívánó tag-önkormányzat által a Társulásban vállalt feladat ellátására tekintettel, mint kedvezményezett támogatásban részesült, és a kötelező üzemeltetési, fenntartási időtartam még nem járt le.

**3.** A Társulási tagjának jogviszonya megszűnik:

**3.1.** ha az önkormányzat megszűnik, összeolvad vagy egyesül,

**3.2.** ha az Önkormányzatok képviselő-testületei a Társulás megszűnését közös megegyezéssel kimondják.

**3.3.** Kizárással:

**3.3.1.** A Társulás a Társulási Tanács minősített többséggel hozott határozatával kizárhatja a Társulás azon tagját, amely a Társulási Megállapodásban foglalt alábbi kötelezettségeinek ismételt felhívásra határidőben nem tett eleget, így különösen:

* a tag a Társulás céljainak megvalósításához szükséges tagdíjfizetési kötelezettségét több mint három hónapig elmulasztja,
* a tag a Társulás által fenntartott Intézmény(ek) működéséhez a hónap ötödik napjáig esedékes, a Társulási Tanács által évente megállapított költségvetési működési hozzájárulást – költségelőleget – több mint három hónapon keresztül nem fizeti meg,
* a Társulási Tanács határozatában meghatározott cél megvalósításához szükséges többletforrás befizetési kötelezettségének a Társulás tagja a Társulás döntésében megjelölt határidőben nem tett eleget.

**3.3.2.**A tagsági viszony megszűntetésére vonatkozó társulási tanácsi döntést, két írásbeli felszólításban foglalt eredménytelen határidő - nyolc nap – leteltét követően lehet meghozni. A tagsági jogviszony megszűnése nem jelenti a kötelezettségek megszűnését. A Társulási Tanácsnak kötelessége minden jogszerű eszközt felhasználni annak érdekében, hogy a tartozást behajtsa.

**3.3.3.** A tagsági jogviszony a naptári év utolsó napjával szűnik meg.

**4.** A Társulásból történő kiválás, kizárás speciális szabályai, az irányító szervi jogkör átadására kötött külön megállapodás felmondása:

**4.1.** A Társulás és az Intézmény irányító szervi jogát átadó önkormányzat közötti külön megállapodást az átadó önkormányzatnak, avagy az átvevő Társulásnak felmondani a naptári év utolsó napjára eső hatállyal lehet, melyről meghozott képviselő-testületi, illetőleg társulási tanácsi határozatot legalább hat hónappal korábban kell meghozni, s a Társulás tagjaival közölni.

**42.** A Társulás az alábbi esetekben élhet a felmondás jogával:

**4.2.1.** Ha a fenntartói jogot átadó önkormányzat a többletköltség fizetési kötelezettségének nem tesz eleget, azonban a Társulási Tanács a Társulás folyamatos működtetésének biztosítása érdekében a tag kizárási jogával nem kíván élni.

**4.2.2.** Amennyiben az átadó önkormányzat a vele külön megkötött irányító szervi jog átadásra vonatkozó megállapodásban foglalt kötelezettségeinek nem tesz eleget, s ezáltal az Intézmény működtetését, a Társulás gazdálkodásának biztonságát veszélyezteti.

**4.3.** A Társulási Tanács a 4. pont szerint kizárhatja azon érintett önkormányzatot, amelyik a fizetési kötelezettségét a VIII. Fejezetben foglaltak szerint nem teljesíti, és az inkasszó egymást követő két alkalommal nem vezetett eredményre.

**4.3.1.** A kizárás a felszólításokban foglalt teljesítési határidőt követő hónap első napjára szólhat.

**4.3.2.** Amennyiben a költségviselésre kötelezett önkormányzat a fizetési kötelezettségét nem teljesíti, úgy a meg nem fizetett összeg után a Ptk. szerinti késedelmi kamat megfizetésére és a Társulásnak okozott többletköltségek, károk megfizetésére köteles.

**4.3.3.** A Társulás jogosult mindaddig az irányító szervi jogot átadó önkormányzattal kötött megállapodás mellékletét képező leltárjegyzékben foglalt ingóságok, felszerelések saját használatában tartására - azaz azokat kiadni nem köteles –, amíg a kizárt önkormányzat a tartozását maradéktalanul a Társulás részére meg nem fizette. A saját használatban tartás azonban az öt évi időtartamot nem haladhatja meg.

**XVI. A TÁRSULÁS MEGSZŰNÉSE**

**1.** A Társulás megszűnik, ha:

**1.1.** annak közös megegyezéssel történő megszűnését valamennyi tag képviselő-testületi határozattal kimondja;

**1.2.** törvényben szabályozott megszűnési feltétel megvalósul;

**1.3**. a törvény erejénél fogva;

**1.4.** bíróság jogerős döntése alapján.

**2.** A Társulás megszűnése esetén a kötelezettségek teljesítése után megmaradó vagyont – a tagok által a Társulás fennállása alatt teljesített tagi hozzájárulásai arányában, a végleges támogatások, juttatások arányos részének betudásával – fel kell osztani a VII. fejezetben rögzítettek teljes körű figyelembevételével.

1. A Társulás megszűnése esetén a Társulás tagjai a Társulás közös vagyonát vagyonfelosztási szerződésben osztják fel.
2. A Társulás megszűnése esetén jogutódnak az Önkormányzatok képviselő-testületei minősülnek, a kötelezettségekért vagyoni hozzájárulásuk arányában felelnek azzal, hogy azok fedezeteként elsődlegesen a visszakapott vagyon szolgál.

**4.** A felosztás elvei a következők:

**4.1.** Vizsgálni kell a Társulás tagjai saját vagyoni hozzájárulásának mértékét a vagyonszaporulat létrejöttéhez (saját vagyon, állami, uniós források, egyéb támogatások).

**4.2.** Meg kell határozni a teljes értéken belül az összes saját forrást, és azokat egymáshoz arányosítani kell, ez a tulajdon az arányosított részben illeti meg a megszűnéskor az önkormányzatokat.

**5.** A Társulás megszűnésekor a vagyon felosztása és a közös tulajdon megszüntetése nem történhet olyan módon, hogy az az önkormányzati közfeladatok, a közszolgáltatások ellátását veszélyeztesse. A létrejött vagyon elsődleges rendeltetése a közfeladat(ok) ellátása.

**6.** A közös tulajdon megszüntetése és az ebből származó vagyoni igények kielégítése során a Társulás tagjai olyan polgári jogi megoldásokat alkalmaznak (későbbi, halasztott fizetés, csere stb.), amelyek a közfeladat ellátását nem veszélyeztetik, a vagyon a közfeladat ellátását továbbra is biztosítja.

**7.** A közös tulajdonnal történő elszámolásig a közfeladatok ellátása érdekében biztosítják a feladatot ellátó és az azt átvállaló használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlásának átengedése feltételeiben állapodnak meg.

**XVII*.* ZÁRÓ RENDELKEZÉSEK**

**1.** A Megállapodás valamennyi Önkormányzat képviselő-testülete jóváhagyó határozatát követően lép hatályba.

**2.** Az Önkormányzatok kölcsönösen rögzítik, hogy a Társulás tevékenysége, a Társulás által fenntartott költségvetési szervek, intézmények működése jogfolytonos.

**3.** Az Önkormányzatok kölcsönösen rögzítik, hogy a Megállapodásból eredő vitás kérdéseket elsődlegesen tárgyalásos úton, egyeztetéssel kívánják rendezni. Amennyiben egymás közötti közvetlen egyeztetésük nem vezet eredményre, úgy megállapodnak abban, hogy a vitás kérdésekben az érintett képviselő-testület kéri országos önkormányzati szövetség által felkért tagokból álló egyeztető bizottság állásfoglalását, s a kereseti kérelmet az állásfoglalás rendelkezésre állását követően nyújtja be, melynek elbírálása a Székesfehérvári Törvényszék hatáskörébe tartozik.

**4.** A Megállapodásban nem szabályozott kérdésekben a vonatkozó jogszabályok és a Társulás Szervezeti és Működési Szabályzata rendelkezései az irányadók.

**A Megállapodást az Önkormányzatok döntése alapján a polgármesterek, mint az önkormányzati akarattal teljességgel megegyezőt, helybenhagyólag, saját kezűleg aláírták.**

**Kelt: Martonvásár, 2015. …**

**/: Boriszov Zoltán :/ /: Győri Máté:/**

Baracska Község Önkormányzata Ercsi Város Önkormányzata

polgármestere polgármestere

**/: Tóth Béla :/ /: Dr. Szabó Tibor :/**

Gyúró Község Önkormányzata Martonvásár Város Önkormányzata

polgármestere polgármestere

**/: Juhász Csaba :/ /: Dr. Szentes-Mabda Katalin Dóra :/**

Tordas Község Önkormányzata Ráckeresztúr Község Önkormányzata

polgármestere polgármestere

**/: Mohácsi Györgyné :/ /: Bechtold Tamás :/**

Kajászó Község Önkormányzata Vál Község Önkormányzata

polgármestere polgármestere

**Záradék:**

**A Megállapodást az Önkormányzatok képviselő-testületei az alábbi határozataikkal hagyták jóvá, fogadták el, s hatalmazták fel a polgármestert annak aláírására:**

* Baracska Község Önkormányzat Képviselő-testülete …/2015. (…) határozatával

**/: Szeleczkyné Szabó Katalin:/**

jegyző

* Ercsi Város Önkormányzat Képviselő-testülete …/2015. (…) határozatával

**/: Dr. Feik Csaba :/**

jegyző

* Tordas Község Önkormányzat Képviselő-testülete …/2015. (…) határozatával

**/: Dr. Matota Kornél :/**

jegyző

* Gyúró Község Önkormányzat Képviselő-testülete …/2015. (…) határozatával
* Kajászó Község Önkormányzat Képviselő-testülete …/2015. (…) határozatával
* Vál Község Önkormányzat Képviselő-testülete …/2015. (…) határozatával

**/: Dr. Balogh Lóránd :/**

jegyző

* Martonvásár Város Önkormányzat Képviselő-testülete …/2015. (…) határozatával

**/: Miklósné Pető Rita:/**

aljegyző

* Ráckeresztúr Község Önkormányzat Képviselő-testülete …/2015. (…) határozatával

**/: dr. Nagy Gábor :/**

jegyző

1. melléklet

Szent László Völgye Többcélú Kistérségi Társulás kormányzati funkciók rendje szerinti tevékenységei:

**Kormányzati funkció kód Kormányzati funkció megnevezése**

011130 Önkormányzatok és társulások általános végrehajtó igazgatási tevékenysége

041231 Rövid időtartamú közfoglalkoztatás

072112 Háziorvosi ügyeleti ellátás

081010 Sportügyek igazgatása

082042 Könyvtári állomány gyarapítása, nyilvántartása

091110 Óvodai nevelés, ellátás szakmai feladatai

091120 Sajátos nevelési igényű gyermekek óvodai nevelése, ellátása

091140 Óvodai nevelés, ellátás működtetési feladatai

096015 Gyermekétkeztetés köznevelési intézményben

096025 Munkahelyi étkeztetés köznevelési intézményben

101143 Pszichiátriai betegek közösségi ellátása

101222 Támogató szolgáltatás fogyatékos személyek részére

102030 Idősek, demens betegek nappali ellátása

104042 Gyermekjóléti szolgáltatások

107051 Szociális étkeztetés

107052 Házi segítségnyújtás

107054 Családsegítés

107055 Falugondnoki, tanyagondnoki szolgáltatás

1.függelék

**Állandó népesség száma: (fő)**

**2015. január 1.**

**1. Baracska Község Önkormányzat 2759**

**2. Ercsi Város Önkormányzata 8522**

**3. Gyúró Község Önkormányzat 1248**

**4. Kajászó Község Önkormányzata 1080**

**5. Martonvásár Város Önkormányzata 5635**

**6. Ráckeresztúr Község Önkormányzata 3371**

**7. Tordas Község Önkormányzata 2053**

**8. Vál Község Önkormányzata 2513**

2. függelék

**A TÁRSULÁSBAN RÉSZTVEVŐ ÖNKORMÁNYZATOK KÉPVISELŐI**

1. **Baracska Község Önkormányzata**

Képviseli: Boriszov Zoltán polgármester

1. **Ercsi Város Önkormányzata**

Képviseli: Győri Máté polgármester

1. **Gyúró Község Önkormányzata**

Képviseli: Tóth Béla polgármester

1. **Kajászó Község Önkormányzata**

Képviseli: Mohácsi Györgyné polgármester

1. **Martonvásár Város Önkormányzata**

Képviseli: Dr. Szabó Tibor polgármester

1. **Ráckeresztúr Község Önkormányzata**

Képviseli: Dr. Szentes-Mabda Katalin Dóra polgármester

1. **Tordas Község Önkormányzata**

Képviseli: Juhász Csaba polgármester

1. **Vál Község Önkormányzata**

Képviseli: Bechtold Tamás polgármester

**……/2015. (…) SZLV TKT B. határozat 1. melléklete:**

Okirat száma: 4479-\_\_\_/2015.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Szent László Völgye Segítő Szolgálat alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: **Szent László Völgye Segítő Szolgálat**
      2. székhelye: **2462 Martonvásár, Szent László út 24.**
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: **2007. január 1.**
   2. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | **Családsegítő és Gyermekjóléti Szolgálat** | **2473 Vál, Vajda János utca 2.** |

1. **A költségvetési szerv irányítása, felügyelete**
   1. A költségvetési szerv irányító szervének/felügyeleti szervének
      1. megnevezése: **Szent László Völgye Többcélú Kistérségi Társulás Tanácsa**
      2. székhelye: **2462 Martonvásár, Budai út 13.**
2. **A költségvetési szerv tevékenysége**
   1. A költségvetési szerv közfeladata: **a szociális igazgatásról és szociális ellátásokról szóló 1993. évi III. törvény (továbbiakban: Szt.) 57. § a), c), d), e), h) és j) pontjai és az 59. § (1) bekezdése szerinti szociális alapszolgáltatások, az Szt. 64. § (4) bekezdése szerinti családsegítési szolgáltatások, és a gyermekek védelméről és a gyámügyi igazgatásról szóló 1997. évi XXXI. törvény (Gyvt.) 39-40. §-ai szerinti gyermekjóléti szolgáltatás nyújtása, a Gyvt. 41. § (3) bekezdés b) pontja szerinti családi napközi biztosítása; az Szt. 64. § (6) bekezdése szerinti család- és gyermekjóléti szolgálat, valamint a Gyvt. 40/A. § szerinti család- és gyermekjóléti központ működtetése**
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | **889900** | **Máshová nem sorolható egyéb szociális ellátás bentlakás nélkül** |

* 1. A költségvetési szerv alaptevékenysége:

1. **Az integrált szociális és gyermekjóléti intézmény család- és gyermekjóléti szolgálatot, valamint család- és gyermekjóléti központot működtet, alaptevékenységén belül támogató szolgáltatást nyújt fogyatékos személyek részére, biztosítja az idősek, demens betegek nappali ellátását, gyermekek napközbeni ellátását, ezen kívül családsegítő és gyermekjóléti alapszolgáltatásokat és falugondnoki, tanyagondnoki szolgáltatásokat nyújt, valamint házi segítségnyújtást biztosít ellátottjai számára.**
2. **Az integrált szociális és gyermekjóléti intézmény az ellátottak számára nyitva álló helyiségeket biztosít**
3. **családsegítés, gyermekjóléti szolgáltatások tekintetében az alábbi címeken:**

* **2471 Baracska, Kossuth Lajos utca 37.**
* **2464 Gyúró, Kossuth Lajos utca 7.**
* **2464 Kajászó, Rákóczi Ferenc utca 71.**
* **2465 Ráckeresztúr, Hősök tere 20.**
* **2465 Tordas, Szabadság út 87.**
* **2473 Vál, Vajda János utca 2.**

1. **tanyagondnoki szolgáltatás tekintetében az alábbi címen:**

* **2471 Baracska, Kossuth Lajos utca 29.**
  1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | **101222** | **Támogató szolgáltatás fogyatékos személyek részére** |
| 2 | **102030** | **Idősek, demens betegek nappali ellátása** |
| 3 | **104030** | **Gyermekek napközbeni ellátása** |
| 4 | **104042** | **Gyermekjóléti szolgáltatások** |
| 5 | **107052** | **Házi segítségnyújtás** |
| 6 | **107054** | **Családsegítés** |
| 7 | **107055** | **Falugondnoki. tanyagondnoki szolgáltatás** |

* 1. A költségvetési szerv illetékessége, működési területe:

**a) Szociális alapellátás és gyermekjóléti szolgáltatás feladatkörben települési szinten:**

* Család és gyermekjóléti szolgálat által nyújtott szolgáltatások- **Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község, Vál Község Önkormányzata;**
* Házi segítségnyújtás - **Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község, Vál Község Önkormányzata;**
* Támogató szolgáltatás - **Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község Önkormányzata;**
* Idősek nappali ellátása - **Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község Önkormányzata;**
* Falugondnoki, tanyagondnoki szolgáltatás - **Baracska Község Önkormányzata;**
* Családi napközi ellátás - **Baracska Község, Gyúró Község, Kajászó Község, Martonvásár Város, Ráckeresztúr Község, Tordas Község Önkormányzata;**
* Szociális étkeztetés - **Martonvásár Város Önkormányzata**

közigazgatási területére kiterjedően, integrált szociális és gyermekjóléti intézmény fenntartása útján.

**b) Család- és gyermekjóléti központ által nyújtott szolgáltatások:**

**Martonvásár Város Önkormányzata,** mint járásszékhely település, a járás közigazgatási területére kiterjedően.

1. **A költségvetési szerv szervezete és működése**
   1. A költségvetési szerv vezetőjének megbízási rendje: **A közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet alapján megbízással történik határozott időre, 5 évre.**
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | **közalkalmazotti jogviszony** | **a közalkalmazottak jogállásáról szóló 1992. évi XXXIII. törvény** |

1. **Záró rendelkezés**

Jelen alapító okiratot 2016. január 1. napjától kell alkalmazni, ezzel egyidejűleg a költségvetési szerv 2015. szeptember 24. napján kelt alapító okiratot visszavonom.

Kelt: Martonvásár, 2015. november 19.

P.H.

Dr. Szabó Tibor elnök

Az államháztartásról szóló törvény végrehajtásáról szóló 368/2011. (XII. 31.) Korm. rendelet   
5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Szent László Völgye Segítő Szolgálat 2015. november 19. napján kelt, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ napjától alkalmazandó 4479-\_\_\_/2015. okiratszámú módosító okirattal végrehajtott módosítása szerinti tartalmának.

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

P.H.

Magyar Államkincstár

1. 2015. 07.02-től törlésre került. [↑](#footnote-ref-2)
2. 2014.01.01-től hatályát vesztette. [↑](#footnote-ref-3)
3. 2015. április 1-jei hatállyal kiegészítette a 9/2015. (II. 12.) TKT határozat. [↑](#footnote-ref-4)
4. Módosította a 9/2015. (II. 12.) SZLV TKT határozata, hatályos 2015. április 1-jétől. [↑](#footnote-ref-5)